Kombinácia liekov a výživového doplnku
Dobrý deň,môžem brať súčasne medrol 4mg(beriem iba ráno) s magnerot 500 a gynex kvapky?Ďakujem
Dobrý deň,
ďakujeme za Vašu otázku.
Medzi liekmi Medrol a Magnerot nebolo pozorované vzájomné ovplyvnenie účinku. Uvedená kombinácia liekov je bezpečná.
Vplyv na liečbu za súčasného užívania výživového doplnku Gynex nebol pozorovaný. Vzhľadom na to, že u výživových doplnkov sa nevykonávajú klinické skúšky, nemuseli byť prípadné interakcie zachytené. Preto odporúčam vhodnosť podávania konzultovať s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová